Njoggenjierrige Oarloch
De Njoggenjierrige Oarloch of Njoggenjierrige Kriich duorre fan 1688 oant 1697 en waard yn Jeropa fierd troch Loadewyk XIV fan Frankryk tsjin de Nederlânske Republyk, Eastenryk, Ingelân, Spanje en Savoye om de Frânske hegemony yn Jeropa. 

Yn 1688 foel Frankryk Dútslân oan en dat joech Willem III de gelegenheid mei syn al earder betochte ekspedysje nei Ingelân útein te setten. Loadewyk XIV besocht om de, troch Willem III ferdreaune, Jakobus II wer op de troan te krijen, mar dat mislearre troch nederlagen yn de slach oan de Boyne (1690) en yn de seeslach by La Hogue (1692).

It leger fan de Frânske kening helle lykwols wol oerwinnings op it Jeropeesk kontinint (Fleurus, oermastering fan Namen, slach by Neerwinde). Doe't de Spaanske súksesjekwestje oan de oarder kaam, slagge it de Frânske diplomasy earst frede te sluten mei de seemachten en dêrnei ek mei de oare bûnsmaten. Yn oktober 1697 waard de Frede fan Ryswyk sletten, dy't foar alle partijen gjin beslissend foardiel opsmiet. Neffens it Barriêreferdrach mocht de Republyk garnizoenen legerje yn in rige stêden yn de Spaanske Nederlannen, lykas yn Nijpoarte en Koartryk, dy't dêrom barriêrestêden neamd waarden. 

Troch net ien fan de partijen waarden de fredesbetingsten as foarfêst sjoen. Frankryk bleau de machtichste steat fan Jeropa en bleau in rivaal foar de Dútske keizer by syn oanspraken op de Spaanske troan, dy't al gau fakant wurde soe as Karel II fan Spanje sûnder neiteam stjerre soe. De noch bluodderigere Spaanske Suksesje-oarloch liet dan ek net lang op him wachtsje.

 
Oarloch yn Jeropa
Oarloch yn Noard-Amearika
Oarloch yn Súd-Amearika
Oarloch yn Aazje
Oarloch yn de 17e iuw
Skiednis fan Rynlân-Palts
Oarloch fan Baden
Oarloch fan Beieren
Oarloch fan Brandenburch
Oarloch fan Eastenryk
Oarloch fan Hannover
Oarloch fan Hessen-Kassel
Oarloch fan Frankryk
Oarloch fan it Hillige Roomske Ryk
Oarloch fan Ingelân
Oarloch fan Keulen
Oarloch fan Loataringen
Oarloch fan Mainz
Oarloch fan de Republyk fan de Sân Feriene Nederlannen
Oarloch fan de Palts
Oarloch fan Portegal
Oarloch fan Saksen
Oarloch fan Savoaye
Oarloch fan Skotlân
Oarloch fan Spanje
Oarloch fan Sweden
Oarloch fan Trier
Oarloch fan Waldeck
Militêr treffen yn 1688
Militêr treffen yn 1689
Militêr treffen yn 1690
Militêr treffen yn 1691
Militêr treffen yn 1692
Militêr treffen yn 1693
Militêr treffen yn 1694
Militêr treffen yn 1695
Militêr treffen yn 1696
Militêr treffen yn 1697